Sol Campbell
Sulzeer Jeremiah Campbell (g. 1974 m. rugsėjo 18 d.) – futbolininkas, Anglijos rinktinės ir Newcastle United klubo gynėjas. 2009 m. vasarą pasibaigus kontraktui su Portsmouth jis pasirašė sutartį su Notts County komanda, žaidžiančia Anglijos Antrojoje futbolo lygoje. Tačiau sužaidus vos vienerias rungtynes šiame klube sutartis abipusiu susitarimu buvo nutraukta. 2010 m. vasario 16 d. pasirašė sutartį iki sezono pabaigos su Arsenal klubu. Pasibaigus sutarčiai perėjo į Newcastle United gretas. Nacionalinėje komandoje žaidžia nuo 1996 m. gegužės 18 d., su rinktine žaidė 2006 m. pasaulio čempionate, kur buvo išleistas į aikštę po keitimo vieneriose rungtynėse.